

**REPUBLIKA HRVATSKA**

 **BRODSKO-POSAVSKA ŽUPANIJA**

 **OPĆINA PODCRKAVLJE**

 Povjerenstvo za nabavu

KLASA: 351-01/21-01/4

URBROJ:2178-13-02/1-22-8

Podcrkavlje, 23. studenog 2022.

ZAINTERESIRANIM GOSPODARSKIM SUBJEKTIMA ( putem web-a, svima)

**POZIV NA DOSTAVU PONUDA**

u postupku jednostavne nabave opreme

u sklopu projekta „Očuvanje okoliša na području općine Podcrkavlje

*OPĆI PODACI*

1. ***Podaci o naručitelju:***

Naziv: Općina Podcrkavlje

Sjedište: Trg 108 brigade ZNG-a 11, 35201 Podcrkavlje

OIB: 39613161208

Telefon: 035/221-109

1. ***Osoba zadužena za kontakt:***

Za postupak nabave:

Natali Matošević

email: opcina-podcrkavlje@sb.t-com.hr

tel: 035/221-109

1. ***Popis gospodarskih subjekata s kojima je naručitelj u sukobu interesa:***

Temeljem članka 1. stavka 6. Pravilnika o provedbi postupaka jednostavne nabave („Službene novine Općine Podcrkavlje“ broj 11/22.), a sukladno članku 80. stavku 2. točki 2. ZJN ( NN 120/16. i 114/22) naručitelj objavljuje da ne postoje gospodarski subjekti s kojima su predstavnici javnog naručitelja iz članka 76. st.1. ZJN u sukobu interesa u smislu članka 76.,77. i 78. ZJN

1. ***Dokumentacija u postupku nabave:***

Dokumentaciju čine: *Poziv na dostavu ponuda, Ponudbeni list i Troškovnik s minimalnim tehničkim karakteristikama.*

*PODACI O POSTUPKU I PREDMETU NABAVE*

1. ***Postupak nabave:***

Naručitelj provodi postupak jednostavne nabave opreme ukupne procijenjene vrijednosti manje od 200.000,00 kuna / 26.544,56 eur, uz javnu objavu, sukladno Pravilniku o provedbi postupaka jednostavne nabave.

Procijenjena vrijednost nabave bez PDV-a je 198.184,00 kuna/26.303,54 eur

1. ***Broj nabave:*** 39/22
2. ***Način realizacije nabave:***

Po provedenom postupku sklopit će se ugovor.

1. ***Opis predmeta nabave:***

Nabava opreme u sklopu projekta „Očuvanje okoliša na području općine Podcrkavlje“ i to nadzornih kamera s pripadajućom opremom sukladno troškovniku i minimalnim tehničkim karakteristikama.

1. ***Mjesto:***

Općina Podcrkavlje

ODREDBE O ISKLJUČENJU I UVJETI SPOSOBNOSTI GOSPODARSKOG SUBJEKTA

1. ***Osnove za isključenje***

Naručitelj će isključiti ponuditelja, podugovaratelja i člana zajednice ponuditelja iz postupka nabave ako nije ispunio obveze plaćanja dospjelih poreznih obveza i obveza za mirovinsko i zdravstveno osiguranje osim ako mu, sukladno posebnom propisu, plaćanje obveza nije dopušteno ili mu je odobrena odgoda plaćanja.

Ponuditelj je dužan dostaviti **Potvrdu porezne uprave o stanju duga** iz koje je vidljivo kako je gospodarski subjekt ispunio sve obveze plaćanja dospjelih poreznih obveza i obveza za mirovinsko i zdravstveno osiguranje.

1. ***Uvjeti tehničke i stručne sposobnosti***

Uvjeti sposobnosti moraju biti vezani uz predmet nabave. Ponuditelj ima dokazati dovoljnu razinu iskustva i sposobnosti za nabavku opreme iz predmeta nabave, a što se dokazuje popisom usluga istih ili sličnih predmetu nabave izvršenih u posljednje 3 godine od godine u kojoj je započeo postupak ove nabave (2022.). Popis sadrži vrijednosti i opis iste ili slične isporučene opreme, datum i naziv druge ugovorne strane.

Potpisom odgovorne osobe ponuditelja jamči se točnost i istinitost pruženih usluga s popisa, a naručitelj zadržava pravo kod klijenata provjeriti njegovu istinitost.

ROKOVI

1. ***Datum, vrijeme i mjesto dostave ponuda:***

*29. studenog 2022. godine do 13,00 sati,* Općina Podcrkavlje, Trg 108. brigade ZNG-a 11, Podcrkavlje, 35201.

Nema javnog otvaranja ponuda.

1. ***Rok za donošenje odluke o odabiru/poništenju***

Naručitelj na osnovi rezultata pregleda i ocjene ponuda te kriterija za odabir ponude donosi odluku o odabiru ili poništenju.

Naručitelj će donijeti odluku najkasnije u roku od 15 (petnaest) dana od isteka roka za dostavu ponuda.

Odluka će se dostaviti ponuditeljima elektroničkim sredstvima komunikacija.

1. ***Rok isporuke roba i instalacija sustava***

Izvoditelj je dužan isporučiti robu koja je predmet nabave te izvršiti uslugu instalacije sustava u roku 30 (trideset) kalendarskih dana od dana uvođenja u posao.

( uvođenje u posao smatra se datumom koji je odredio naručitelj i o tome obavijestio ponuditelja elektroničkim sredstvima komunikacije)

Izvoditelj ima pravo na produljenje ugovorenog roka i u slučaju više sile, u slučaju neispunjenja ugovornih obveza naručitelja, u slučaju obvezujućih mjera izrečenih aktima javnopravnih tijela i u slučaju nepredviđenih situacija za koje izvoditelj prilikom zaključenja ugovora nije znao niti je mogao znati.

Izvoditelj je dužan podnijeti naručitelju pisani zahtjev za produženje roka isporuke i instalacija.

1. ***Rok, način i uvjeti plaćanja***

Predujam je isključen kao i traženje da Naručitelj preda sredstva osiguranja plaćanja.

Plaćanje izvedenih radova vršit će se na osnovu okončane situacije/ računa.

Neosporeni račun naručitelj se obvezuje platiti u roku od 30 dana od dana ispostavljanja računa od strane Izvoditelja radova.

1. ***Rok valjanosti ponude***

Rok valjanosti ponude, u kojem ponuditelj jamči za svoju ponudu je 30 dana od roka za dostavu ponuda.

1. ***Način izrade ponude***

Kako bi ponuda bila prihvatljiva potrebno je dostaviti:

1. Ponudbeni list – popunjen, ovjeren i potpisan ( Prilog I ovog Poziva)
2. Troškovnik – popunjen, ovjeren i potpisan
3. Potvrdu porezne uprave za sve gospodarske subjekte u ponudi,
4. Popis izvršenih usluga – ovjeren i potpisan
5. ***Način dostave ponude***

Ponude se predaju u zatvorenoj omotnici, neposredno ili preporučenom poštanskom pošiljkom, u zatvorenoj omotnici na kojoj mora, uz naziv i podatke o ponuditelju biti naznačeno:

**OPĆINA PODCRKAVLJE**

**Trg 108 brigade ZNG-a 11**

**35201 Podcrkavlje**

Broj nabave: 40/22

Predmet nabave:

 Nabava opreme u sklopu projekta „Očuvanje okoliša na području Općine Podcrkavlje“

„NE OTVARAJ“

1. ***Kriterij za odabir ponude***

Kriterij za odabir ponude je najniža cijena ponude.

1. ***Način određivanja cijene ponude***

Ponuditelj iskazuje cijenu ponude u kunama i eurima.

Cijena ponude piše se brojkama.

U cijenu ponude bez poreza na dodanu vrijednost moraju bit uračunati svi troškovi, uključujući posebne poreze, trošarine i carine ako postoje, te popusti.

Jedinične cijene ponude su nepromjenjive.

1. ***Jezik ponude***

Ponuda se podnosi na hrvatskom jeziku i latiničnom pismu.

1. ***Jamstva za ozbiljnost ponude***

Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške, odbijanje potpisivanja ugovora ili nedostavljanja jamstva za uredno ispunjenje ugovora.

Jamstvo za ozbiljnost ponude određuje se u apsolutnom iznosu od 50.000,00 kuna/ 6.636,14 eura, u obliku zadužnice, koja mora biti potvrđena kod javnog bilježnika i popunjena u skladu s važećim propisima.

Naručitelj se obvezuje po završetku postupka nabave vratiti zadužnice, a preslike pohraniti sukladno važećim zakonskim propisima.

1. ***Primjena propisa***

Na ovaj postupak jednostavne nabave primjenjuje se Pravilnik o provedbi postupaka jednostavne nabave („Službene novine Općine Podcrkavlje“ 11/22.)

 POVJERENSTVO ZA NABAVU